**Ministru kabineta rīkojuma projekta “Par Ministru prezidenta biedra, aizsardzības ministra pilnvarām visaptverošas valsts aizsardzības jomā un visaptverošas valsts aizsardzības jautājumu koordinācijas darba grupas izveidi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artura Krišjāņa Kariņa vadītā Ministru kabineta iecerēto darbību 202. punkts.Ministru kabineta iekārtas likuma 9. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar deklarācijas par Artura Krišjāņa Kariņa vadītā Ministru kabineta iecerēto darbību 202. punktā minēts, ka Artura Krišjāņa Kariņa vadītais Ministru kabinets ieviesīs visaptverošu valsts aizsardzības sistēmu un līdz 2022. gadam izstrādās un noteiks katras nozares ministrijas lomu valsts aizsardzības sistēmā, nodrošinot atbalstu Nacionālajiem bruņotajiem spēkiem valsts militārās aizsardzības īstenošanā, kā arī sabiedrības funkcionēšanai krīzes un kara laikā. Tāpat noteikts, ka Aizsardzības ministrija koordinēs sadarbību starp visām ministrijām, lai nodrošinātu darbu pie visaptverošas valsts aizsardzības sistēmas.Ministru kabineta 2019. gada 8. janvāra sēdes protokollēmuma Nr. 1 29.§ 2. punkts uzdod Aizsardzības ministrijai izveidot un vadīt darba grupu visaptverošas aizsardzības sistēmas izstrādei un nepieciešamās rīcības noteikšanai.Minēto uzdevumu izpilde paredzēta vairākos līmeņos, tostarp ar Aizsardzības ministrijas vadītu (valsts sekretāru līmenī) darba grupu visaptverošas valsts aizsardzības jautājumos. Vienlaikus, ņemot vērā to, ka visaptveroša valsts aizsardzības sistēma ir kompleksa un aptver visu nozaru ministrijas, tajā skaitā paredz to lomu militāra un nemilitāra valsts apdraudējuma gadījumos, pastāv būtisks jautājumu loks, kuru tālāka virzība iespējama ar politiska līmeņa lēmumu palīdzību.Ņemot vērā minēto, Ministru kabineta rīkojuma projekts “Par Ministru prezidenta biedra, aizsardzības ministra pilnvarām visaptverošas valsts aizsardzības jomā un visaptverošas valsts aizsardzības jautājumu koordinācijas darba grupas izveidi” (turpmāk – Ministru kabineta rīkojuma projekts) paredz, pamatojoties uz Ministru kabineta iekārtas likuma 9. panta otro daļu, deleģēt Ministru prezidenta biedru, aizsardzības ministru vadīt visaptverošas valsts aizsardzības jautājumu koordinācijas darba grupu (turpmāk – Darba grupa). Tāpat Ministru kabineta rīkojuma projekts nosaka darba grupas sastāvu, kurā pārstāvēti visi nozaru ministri.Darba grupas izveide ir nepieciešama, lai nodrošinātu visaptverošas valsts aizsardzības sistēmas ieviešanas jautājumus augstākajā līmenī. Līdz ar to Ministru kabineta rīkojuma projekts nosaka, ka darba grupa sniedz stratēģiska līmeņa vadlīnijas visaptverošas valsts aizsardzības sistēmas un rīcības plānu izveidei, kā arī starpnozaru koordinācijai. Tāpat pārraudzības nodrošināšanai Darba grupas darbību lokā iekļauta arī Aizsardzības ministrijas (valsts sekretāru līmenī) vadītās darba grupas ekspertu ziņojumu uzklausīšana un vadlīniju, kā arī turpmāk veicamo darbību apstiprināšana un uzdošana.Ņemot vērā to, ka Ministru prezidenta biedrs, aizsardzības ministrs ir deleģēts vadīt Darba grupas darbu, tam noteiktas tiesības uzdot saistošus uzdevumus citiem Darba grupas locekļiem, kā arī pēc nepieciešamības pieaicināt dalībai Darba grupas sēdēs citus speciālistus un pieprasīt un saņemt no citām institūcijām darbam nepieciešamo informāciju.Darba grupas darbības regularitātes nodrošināšanai Ministru kabineta rīkojuma projektā noteikts, ka Darba grupas sēdes tiek sasauktas ne retāk kā reizi ceturksnī.Tāpat, lai nodrošinātu Darba grupas administratīvo darbību, Ministru kabineta rīkojuma projekts nosaka, ka Darba grupas sekretariāta funkcijas veic Aizsardzības ministrija. Sekretariāta funkcijas Aizsardzības ministrijai paredzēts veikt pašreizējās struktūras un resursu ietvaros, papildus finansiāli vai personāla resursi šīs funkcijas veikšanai netiks piešķirti. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Ārlietu ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo valsts pārvaldes funkciju un institucionālās struktūras ietvaros. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

H. Rozēns, 67335072

Heinrihs.Rozens@mod.gov.lv